НыбжьыщIэ 70-м нэблагъэ хэтащ
Мэлбахъуэ Тимборэ и цIэр зезыхьэ Лъэпкъ библиотекэм еджэны-гъэмкIэ республикэпсо зэпеуэ иджыблагъэ щекIуэкIащ.
ТекIуахэр филологие щIэныгъэхэм я доктор ХьэкIуащэ Мадинэ егъэлъапIэ. Зэпеуэр щекIуэкIым. КъБР-м и Жылагъуэ палатэм деж щыIэ ЩIалэгъуалэ советым егъэджэныгъэмкIэ, щIэныгъэмрэ хэкупсэ гъэсэныгъэмкIэ щыIэ комиссэм и жэрдэмкIэ къызэрагъэпэща зэпеуэм епщIанэ классым щеджэ ныбжьыщIэ 70-м нэблагъэ хэтащ. Республикэм и къалэхэмрэ щIыналъэхэмрэ къикIа школакIуэхэм къызэхуэсахэм-рэ къэпщытакIуэ гупым хэтхэмрэ ятхьэкъуат. ЖыпIэнуракъэ, ныбжьыщIэ-хэм сыт и лъэныкъуэкIи зыхуагъэхьэзырат зэ-пеуэм, ар я усэм щIэт макъамэ е сурэт ирехъу. КъэпщытакIуэхэм къалэн тынштэкъым къапэщылъыр. Абыхэм ныбжьыщIэр усэм гъэхуауэ, щIэщыгъуэу къызэреджа, актёр Iэзагъыу бгъэдэлъыр, и фащэмрэ жиIэ усэмрэ зэрызэхуэкIуэр къалъытэрт, къищынэмыщIауэ, езым зэхилъхьэжа усэ къеджэм балл лей хущIагъурт.
Апхуэдэ щIыкIэкIэ, япэ увыпIэр Къесын Алексейрэ (Налшык, курыт школ №21) №9-м щеджэ ВэрылI Марьянэрэ (Налшык, курыт школ №9) зэдагуэшащ. Тырныауз къа-лэ дэт курыт школ №6-м щеджэ Аппаев Замир етIуанэ увыпIэр хуагъэфэщащ. Ахэр щIыхь тхылърэ фэеплъ саугъэтхэмкIэ ягъэпэжащ.
— Къыхэзгъэщыну сыхуейт ныбжьыщIэхэмрэ абыхэм я егъэджакIуэхэмрэ зэпеуэм зэрыхэтам и щыхьэт тхылъхэр зэрахуедгъэхьыжынур. ЕхъулIэныгъэ фи бэу, фыкъызыхэкIа лъэпкъыр, республикэр, къэралыр щIэгушхуэн цIыху къыфхэкIыну сыфхуохъуахъуэ, — захуигъэзащ ЩIалэгъуалэ советым егъэджэныгъэмкIэ, щIэныгъэмрэ щIалэгъуалэм я IуэхухэмкIэ комиссэм и унафэщI, зэпеуэм и къызэгъэпэщакIуэ Лий Ланэ.
Тэрчокъуэ Дисэ.
